Ուժերի այս հարաբերակցության մեջ մի անգամ արդեն ժողովուրդը հաղթել է՝ ապրիլի 23-ին հասնելով Սերժ Սարգսյանի հրաժարականին։ Եւ առ այսօր դա է համարվում հեղափոխության պիկը, կուլմինացիան, բարձրակետը։ Հակահեղափոխության վտանգի պայմաններում, օգոստոսի 17-ի հանրահավաքը, եթե կարողանա վերջնականապես բացառել կիսատապալված ռեժիմի վերակենդանացման հնարավորությունը, իր քաղաքական տարողությամբ եւ հետեւանքներով, որպես բարձրակետ, կգերազանցի առաջինին։ Դրա համար հրապարակում պետք է լինի գործնականում ողջ ժողովուրդը, բոլոր նրանք, ովքեր ֆիզիկապես կարող են լինել։